Arsa an tAire freisin, "Mar Theachta Dála tuaithe mé féin, tuigim go maith go ndearna feirmeoirí iniúchadh cheana ar dheiseanna a d'fhéadfadh a bheith ann i margadh réimse an bhithfhuinnimh, agus go ndearna a lán díobh cinneadh nach rachaidís níos faide leis go dtí go mbeadh an margadh seo níos aibí. Mar bheart ó thaobh an éilimh de, beidh sé mar aidhm leis an RHI seo an margadh i dtáirge teasa in-athnuaite atá de dhíth a sholáthar don earnáil bithfhuinnimh agus bithmhaise chun feirmeoirí a spreagadh leis an gcéad chéim eile a thabhairt. Má tá rath le bheith ar an scéim seo áfach, is den riachtanas é go ndéanfar na beartais ó thaobh an tsoláthair de a ailíniú leis na bearta ó thaobh an éilimh de atá á bhforbairt ag mo Roinn".